
Пон чтении КАНОНА 
слет учитывать 


“В молитвословии выделенное 
курсивом не читается. 


• В церковнославянском языке нет 
звука «ё», а только «е». 


“Припев читается перед каждым 
тропарем канона за исключени- 
ем тех, перед которыми стоит 
«Слава» или «И ныне». 

“Если написано «Слава», то 
нужно читать: «Слава Отцу, и 
Сыну, и Святому Духу». 


“Если написано «И ныне», то 
нужно читать: «И ныне, и при- 
сно, и во веки веков. Аминь». 


• Если написано «Слава и ныне», 
то читается: «Слава Отцу, и 
Сыну, и Святому Духу и ныне, 
и присно, и во веки веков. 
Аминь». 


Встав пред святыми икона- 
ми, со смирением сердца и со- 
крушенным помыслом сотвори 
обычные поклоны с молитвами: 


Боже, милостив буди мне 
грешному (поклон). Боже, очи- 
сти грехи моя и помилуй мя (по- 

клон). Создавый мя, Господи, 
помилуй мя (поклон). Без числа 
согреших, Господи, прости мя 
(поклон). Владычице моя, Пре- 
святая Богородица, спаси мя 
грешнаго (поклон). Ангеле, хра- 
нителю мой святый, от всякаго 
зла сохрани мя (поклон). Свя- 
тый (апостоле, или мучениче, 
или преподобне отче, имярек), 
моли Бога о мне (поклон). 


По сем глаголи начало: 


Молитвами святых отец 
наших, Господи Иисусе Хрис- 
те, Боже наш, помилуй нас. 
Аминь. 

Слава Тебе, Боже наш, слава 
Тебе. 


Царю Небесный: Трисвятое 
по Отче наш. “(Эти молитвы 
читаются полностью.) 

Господи, помилуй. (72 раз) 

Слава и ныне. 

Прийдите поклонимся 
(трижды). 


Псалом 50 
Помилуй мя, Боже (Чита- 
ется полностью). 


По сем канон: 


КАНОН 
ЗА воляціего 


Глас 3-й 


Пень 1 


Ирмос Пресекаемое 
море жезлом дрёвле Из- 
раиль пройде яко по 
пустыни и крестообразно 
яве предуготовляет стезй. 
Сего ради пойм во хвалёнии 
чудному Богу нашему, яко 
прославися. 


Припев:Милостиве Гдс- 
поди, услыши молитву 
раб Своих, молящихся 
Тебе. 

В день печали, нашёдшия 
на ны, к Тебе, Христё Спасе, 
припадающе, Твоея мйлос- 
ти просим: облегчи болёзни 
раба Твоего; рцы и нам, яко 
сбтнику: иди, се здрав есть 
отрок твой. 

Мольбы и молёния 
приносяще, с воздыханием 
и вёрою к Тебё вопиём: 
Сыне Божий, помилуй 
нас и воздвигни от одра 
лежащаго, якоже разслаб- 
леннаго, словом: возми одр 

твой, глагдля, отпущаются 
ти греси твои. 

Слава: Твоего, Христе, 
образа подобию покланяю- 
щеся, сего верою лобызаем и 
болящему здравия просим, 
подражающе кровоточивей, 
яже воскрилия риз Твойх 
коснуся и исцелёние недуга 
прият. 

И ныне: Пречистая Гос- 
пожё Богородице, всем из- 
вёстная Помбщнице, не 
прёзри нас, к Тебё припа- 
даюших, но моли, яко благая, 
Сына Своего и Бога нашего 
дати здравие болящему, да Тя 
с нами прославляет. 

Пень 5 


Ирмос: Иже от не сущих 
вся приведый, словом сози- 
даемая, совершаемая Ду- 
хом, Вседержителю Выш- 
ний, в любви Твоєй утвер- 
ди мене. 

Иже от тяжких болёзней 
на землю повёржен, к Тебе, 
Христё, нами вопиёт; по- 
даждь здравие телеси его, 
якоже Иезекии, плакавшуся 
к Тебе. 

Призри, Гӧсподи, на 
наше смирёние и не помя- 
нй беззаконий наших, но 
вёры ради болящаго, якоже 
прокажённаго, словом ис- 

цели, да Твоё, Христё Боже, 
славится имя. 

Слава: Цёркви, юже 
освятил еси, Христе, не даждь 
поношёния, но воздвигни не- 
видимо на одрё болёзни ле- 
жащаго, иже молится Тебе, 
да не рекут невёрнии: где есть 
Бог их? 

И ныне: К Твоему пре- 
чистому, Богородице, образу, 
руце воздёюще, вопиём: 
услыши раб Твоих молитву 
и спаси в недузе лежащаго, 
да от болёзни востав, воз- 
даст обёты, яже в печали 
глаголаша уста его. 

Господи, помилуй. (З раза) 

Седален, глас 8 


На одрё греховнем ле- 
жаща мя и страстьми уяз- 
влена, якоже дрёвле воздвигл 
еси Петрӧву тёщу и спа- 
сё разслабленнаго, носйма 
на одрё, тако и ныне посе- 
ти, Милостиве, болящаго, 
Ты бо Един есй понесый 
недуги рода нашего, и Тебе 
Единаго вёмы Терпеливаго, 
и Милосёрда, Милостиваго 
Врача душ и телёс, Христа 
Бога нашего, наводящаго 
недуги и паки возставляюща- 
го, и подавающаго прощёние 
кающимся о согрешёниих, 

Едине Милосёрде и Все- 
милостиве. 

Слава: Аз, грешный, 
плачуся, на одрё моём лежа: 
прощёние подаждь, Хрис- 
тё Боже, грехом мойм, яже 
от юности моея сотворих, 
и от болёзни мя воздвигни, 
да славлю Тя, Единаго все- 
милостиваго душ и телёс 
Врача. 

И ныне: Умилосёрдися, 
Владычице, и воздвигни 
мя от одра болёзненнаго, 
крепость бо моя во мне 
изнембже и весь нечаянием 
одержим есмь. Мати Бо- 
жия Пречистая, исцели 

недугующа люте, Ты бо еси 
Помощница христианом. 


Песнь 4 


Ирмос: Положил есй 
к нам твёрдую любовь, 
Господи: Единорӧднаго бо 
Твоего Сына за ны на смерть 
дал есй. Тёмже Ти зовём, 
благодаряще: слава силе 
Твоей, Господи. 

Тебе, Творче, молимся, 
вся грехи раба Твоего прос- 
тй, не хощеши бо смёрти 
грёшнаго, оживи и уздрави 
болящаго, да, востав, по- 
служит Ти, исповёдуя с нами 
Твою благость. 

Ужё отчаяннаго лютым 
недугом и к смёрти при- 
блйжившагося, возврати, 
Христё, на живот и даждь 
плачущимся утешёние, да 
вси прославляем Твоя святая 
чудеса. 

Слава: Слёзы Манасси- 
ины, ниневитян покаяние 
и Давидово исповёдание 
приим, вскоре сих спасл еси, 
и наши молитвы ныне при- 
ими, благосёрде Господи, и 
подаждь здравие болящему, 
о нёмже Тя молим. 

И ныне: Подаждь нам 
Твою милость, Госпожё, 
всегда на Тя надёющимся, и 

испроси здравие болящему, 
врачёбнии Твой руце со 
Предтёчею, Богородице, ко 
Христу Богу простирающи. 


Пень 5 


Ирмос: На земли Не- 
видимый явился еси, и че- 
ловёком волею сожил еси, 
Непостижиме, и к Тебе ут- 
ренююще, воспеваем Тя, Че- 
ловеколюбче. 

Діцерь Иайрову, уже 
умёршую, яко Бог оживил 
еси; и ныне возведй, Хри- 
стё Боже, от врат смёртных 
болящаго, Ты бо еси Путь и 
Живот всем. 

Сына вдовича оживив, 
Спасе, тоя слёзы преложйл 
еси на радость; и ныне спа- 
си от недуга тлёеющаго раба 
Твоего, да и наша скорбь и 
болёзнь на радость прийдет. 

Слава: Огненная болёзнь 
иногда, Христё, тещи Петро- 
ве прикосновёнием Твоея 
руки исцелё; и ныне таяжде 
всесильная Твоя десница да 
воставит болящаго раба Тво- 
его, да востав, якоже и сия, 
послужит Тебе. 

И ныне: В скорби сущи, 
грёшнии, и не имуще к 
Богу дерзновёния, к Тебе, 
Пречистая Богомати, вопиём: 


17 


моли Сына Твоего подати 
болящему здравие душёвное 
же и телёсное. 


Пень б 


Ирмос: Бёздна послёд- 
няя грехов обыде мя, и ис- 
чезает дух мой; но про- 
стрый, Владыко, высокую 
Твою мышцу, Яко Петра мя, 
Управителю, спаси. 

Бёздну милосёрдия имёяй, 
Христё Боже, услыши мо- 
лёния раб Твоих, и якоже Пет- 
ром Тавйфу воскресил еси, 
сице и ныне в болёзни лежа- 
щаго воздвигни, послушав 
церковныя молитвенники. 

Врачу душ и телёс на- 
ших, понесый недуги всего 
мира, Христё, Енёя Петром 
исцеливый и Евтиха Павлом 
воскресивый; и ныне боля- 
щаго исцели святых апостол 
молитвами. 

Слава: Преложи, Христе, 
на радость рыдание о недуж- 
нем ныне скорбящих, да Твою 
получивше милость, внидет 
в дом Твой со обетованны- 
ми дары, славяще Тя со Отцём 
и Духом, во единем существе 
Нераздёльнаго Бога. 

И ныне: Приидите, о 
друзи, припадём к Божией 
Матери. Та бо ймать власть 

недужныя исцеляти, со без- 


мёздникома вкупе, духов- 
ным помазующе молитв 
Своих богоприятных елёом. 

Господи, помилуй. (З раза) 


Кондак, глас З 

Душу мою, Гӧсподи, во 
гресёх всяческих и без- 
мёстными деяньми разсла- 
блену, воздвигни божёст- 
венным Свойм человеко- 
любием, якоже и разслаб- 
ленного воздвйгл есӣ 
дрёвле, да зову Ти спасаем: 
ІЦёдре Христё, даждь ми 
исцелёние. 

Икос 


Иже руки Своея горстию 
содержай концы, Иисусе 
Бӧже, Иже Отцу собезна- 
чальный и Духу Святому со- 
владычествуя, яко плотию 
явился еси, недуги исцеляя, 
и страсти очистил еси, сле- 
пыя просветил еси, и разсла- 
бленнаго словом Божёствен- 
ным совоставил еси, сего 
право ходяща сотворив, 
и одр повелёл еси на рамо 
взяти. Тёмже вси с ним 
воспеваем и поём: Щёдре 
Христё, даждь ми исце- 
ление. 

Пень 7 


Ирмос: Прёжде образу 
златому, персидскому чти- 
лищу, бтроцы не покло- 
нишася, триё поющё по- 
средё пещи: отцёв Боже, 
благословён еси. 

Креста Твоего, Господи, 
Животворнаго, ймже смерть 
погибе, и мертвий оживо- 
творёни быша, Божёствен- 
ным знамением ныне бо- 
лящаго воздвигни, якоже при 
Елёне умёршую девицу. 

Долгую и лютую болёзнь 
Иовлю, на гнбищи в чёрвех 
седящаго и благодарне мо- 
лящагося, словом исцелил 


<< 


еси, Господи. И ныне болёз- 
нующаго и нами молящагося 
Тебе, яко Благ, исцели не- 
видимо молитвами святых 
Твойх. 

Слава: Вси вёмы, яко 
всяко умрёти нам есть, Тебё 
Богу тако извӧлившу, но 
на мало врёмя, Милостиве, 
здравия просим болящему; 
премени от смёрти того на 
живот, подаждь скорбящим 
утешёние. 

И ныне: Пособствуй 
и помози нашей нищетё, 
Богородице, Ты бо вёси 
врёмя и час, когда умолити 
Сына Твоего и Бога нашего 


25 


подати болящему здравие и 
прощёние всех прегрешёний. 


Пень 8 

Ирмос: Служити Живому 
Богу в Вавилоне бтроцы 
претерпёвше, о мусикийских 
органех нерадиша, и посредё 
пламене стояще, боголёпную 
песнь воспеваху, глаголюще: 
благословите вся дела 
Господня Господа. 

Наказуя, наказал еси, 
Владыко, болёзнию раба 
Твоего, но скоро исцели, 
милостиве Христё Боже, и 
смёрти не предаждь судней, 
да Ти покаяние воздаст. Сам 

бо рекл еси: не хощу смерти 
грёшнаго. 

Господи милостиве, Твоя 
преславная чудеса и до нас 
ныне да достигнут: бёсы про- 
жени, недуги и раны исцели, 
болёзни уврачуй, и потворы, 
и чародёяния, и всякия Язвы 
избави ны. 

Слава: Запретивый, Хрис- 
тё, морским вётром и страх 
учеников на радость прело- 
живый, запрети и ныне тяж- 
ким болёзнем, труждающим 
раба Твоего, да вси возве- 
селимся, хваляще Тя во вёки. 

И ныне: Избави, Бого- 
рӧдице, от обышёдших ны 

печалей, бед же, и скорбёй, 
и всех разлйчных недугов, 
отравы же и чародёяний, 
и бесӧвскаго мечтания, и 
от навёта злых человёк, 
и от напрасныя смёрти, 
мӧлимтися. 


Пень 9 


Ирмос: На Синайстей го- 
рё виде Тя в купинё Моисёй, 
неопально огнь Божества 
зачёншую во чрёве; Данийл 
же Тя виде Гору несекомую; 
Жезл прозябший, Исайа 
взываше, от корене Давидова. 

Источниче жизни, По- 
дателю милости, Христе, не 

отврати лица Твоего от 
нас, но облегчи болёзни ут- 
руждённому болёзнию и 
воздвигни его, якоже Фад- 
дёем Авгаря, да присно Тебё 
славит со Отцём и Духом 
Святым, Единаго Бога. 

Евангельскому вёрующе 
глаголу, Твоё ищем обе- 
щание, Христе: просите, бо 
рекл еси, и дастся вам. Тем 
и ныне, предстояще, молим 
Тя: востави от одра здра- 
ва лютым повёрженнаго 
недугом, да с нами вкупе Тя 
величает. 

Слава: Мучимый неду- 
гом и внутрь невидимы- 

ми ранами, "Тебе, Хри- 
стё, нами вопиёт: не нам, 
Господи, не нас ради, вси 
бо мы испдлнени грехов, 
но Матерними и Предтёчи 
Твоего молитвами подаждь 
исцеление болящему, да Тя 
вси возвеличим. 

И ныне: Божия Мати Пре- 
чистая, со всёми святыми 
призываем Тя, со Ангелы и 
Архангелы, с пророки и пат- 
риархи, со апостолы и свя- 
тители, с преподобными и 
праведными молися Христу 
Богу нашему подати здравие 
болящему, да Тя вси ве- 
личаем. 

МолнтТвА 


Боже сильный, милостию 
стрбяй вся на спасёние роду 
человёческому, посети раба 
Своего сего (имя), нарицающа 
имя Христа Твоего, исцели его 
от всякаго недуга плотскаго 
и отпусти грех, и грехбвныя 
соблазны, и всяку напасть, и 
всяко нашёствие неприязне- 
но далёче сотвори от раба Тво- 
егб. И воздвигни от одра 
грехбвнаго, и устрой его во 
Святую Твою Цёрковь здрава 
душёю и тёлом ий дёлы 
добрыми славящаго со всёми 
людьми имя Христа Твоего, 
яко Тебё славу возсылаем со 

Безначальным Ти Сыном и со 
Святым Духом, ныне и присно 
и вовёки веков. Аминь. 


По окончании: 

Достойно есть: Слава и ны- 
не: Господи, помилуй (триж- 
ды). Благословй: Молйтвами 
святых отёц наших: 

По сем нужно положить 
обычные отходные поклоны с 
молитвами: 

Боже, очисти мя грёшна- 
го и помилуй мя! (поклон). 
Создавый мя, Господи, по- 
милуй мя! (поклон). Без чис- 
ла согреших, Господи, прости 
мя! (поклон). Кресту Твоему 

поклоняемся, Владыко, и Свя- 
тое Воскресёние Твоё славим 
(поклон). 

Достойно есть... (поклон) 

Слава и ныне. 

Господи, помилуй (триж- 
ды). Благослови. 


И отпуст: 

Молитвами святых отёц 
наших, Господи Иисусе Хри- 
стё, Боже наш, помилуй нас. 
Аминь. 

